STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.5 | 2022.gada 20.janvārī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:**  |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | T.Paronjana |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | L.Stauvere |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāve | − | E.Urpena |
| Ekonomikas ministrijas pārstāve | − | S.Buša |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāvis | − | L.Martinsons |
| Iekšlietu ministrijas pārstāvis | − | J.Bekmanis |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāve | − | A.Rudzīte |
| Izglītības un zinātnes ministrijas pārstāve | − | L.Levada |
| Izglītības un zinātnes ministrijas pārstāvis | − | J.Aizpors |
| Izglītības un zinātnes ministrijas pārstāvis | − | U.Berķis |
| Izglītības un zinātnes ministrijas pārstāve | − | D.Dambīte |
| Kultūras ministrijas pārstāvis | − | U.Zariņš |
| Kultūras ministrijas pārstāve | − | D.Vizule |
| Labklājības ministrijas valsts sekretārs | − | I.Alliks |
| Labklājības ministrijas pārstāve | − | I.Vjakse |
| Satiksmes ministrijas valsts sekretāre | − | I.Stepanova |
| Tieslietu ministrijas pārstāve | − | S.Armagana |
| Veselības ministrijas pārstāvis | − | K.Bērziņš |
| Veselības ministrijas pārstāve | − | J.Feldmane |
| Veselības ministrijas pārstāvis | − | O.Šneiders |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas pārstāvis | − | K.Cirsis |
| Ministru prezidenta biroja pārstāve |  | A.Krasta |
| Ministru prezidenta biroja pārstāvis | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | E.Diure |
| Valsts kancelejas pārstāve | − | Z.Berķe |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis |  | V.Vesperis |
| Slimību profilakses un kontroles centra pārstāvis | − | J.Perevoščikovs |
| Valsts ugunsdzēsības un glābšanas dienesta pārstāvis | − | M.Baltmanis |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Zellis |
| Rīgas pašvaldības policijas pārstāvis |  | A.Aronovs |
| Valsts robežsardzes pārstāvis | − | I.Ruskulis |
| Latvijas Pašvaldību savienības pārstāve |  | I.Dundure |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | S.Siliņa |
| Latvijas Darba devēju konfederācijas pārstāvis | − | J.Pumpiņš |
| Latvijas Tirdzniecības un rūpniecības kameras pārstāve | − | L.Batalauska |
| Latvijas Tirdzniecības un rūpniecības kameras pārstāve | − | K.Robežniece |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Izglītības un zinātnes darbinieku arodbiedrības priekšsēdētāja | − | I.Vanaga |
| Maxima Latvija pārstāve | − | E.Stibele |
| Latvijas studentu apvienības pārstāvis | − | K.Zeiļuks |
| Latvijas Kongresa biroja, Latvijas pasākumu norišu vietu asociācijas pārstāvis | − | J.Zvirbulis |
| Latvijas Viesnīcu un restorānu asociācijas pārstāve | − | S.Graikste |
| Rīga Island hotel pārstāvis | − | A.Kalniņš |
| Latvijas Farmaceitiskās aprūpes asociācijas pārstāve | − | K.Jučkoviča |
| Latvijas Izglītības un zinātnes darbinieku pārstāve | − | A.Grīnfelde |
| Latvijas Skaistumkopšanas speciālistu asociācijas vadītāja | − | S.Ulberte |
| Kosmētiķu un kosmetologu asociācijas prezidente | − | R.Reinsone |
| SIA “BT 1” pārstāve | − | I.Stebera |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par veselības nozares pārstāvju sanāksmes būtiskākajiem secinājumiem par pašreizējo epidemioloģiskās drošības situāciju un inficēšanās pieaugumu (ļoti straujš saslimstības pieaugums; apzināšanās, ka sagaidāma krīze; saistībā ar saslimšanas pieaugumu 44 % no inficētajiem ir bērni, kuri tālāk inficēšanos izplata ģimenē (vecāki, vecvecāki); nepietiekama balstsvakcinācijas aptvere; ārstniecības iestādēs jau šobrīd liela darbinieku prombūtne, kas daļēji saistīta ar bērnu pieskatīšanu; trūkst kapacitātes kontaktpersonu izsekošanai, to savlaicīgai identificēšanai; laboratoriju pārslodze; antigēna testi ir uz laiku aizvietojošs pasākums un tas nav pamata rīks inficēšanās identificēšanai, jo tā ticamība ir tikai 50 %, savukārt, ja tests ir pozitīvs, tā ticamība ir 90 %; antigēna testa mērķis ir lēmuma pieņemšanai par izolēšanos; antigēna testu lietošana turpināma vietās, kurās notiek regulārs Covid-19 skrīnings; šobrīd nevar runāt par epidemioloģisko pasākumu pārskatīšanu; izvairīšanās no plašas sabiedrības inficēšanās nebūs iespējama; tikai vakcinācijas aptveres palielināšana nebūs pietiekama inficēšanās izplatības mazināšanai, svarīgi darīt visu iespējamo, lai nepieļautu strauju saslimstības “pīķi”, jāpanāk, lai tas notiktu pēc iespējas lēnāk; maksimāli samazināma cilvēku kontaktēšanās ārpus mājsaimniecības; jāuzlabo esošo pasākumu efektivitāte – pareiza sejas aizsargmasku lietošana un attālinātais darbs ar izrietošo ietekmi uz sabiedrisko transportu un kopējo cilvēku kustību; jau noteikto pasākumu stingra ievērošana ir katra cilvēka personīgā atbildība un tikai no tās ir atkarīgs, cik ilgi infekcija vēl izplatīsies; pulcēšanās kritiskums iekštelpās ārpus mājsaimniecības ietvariem) un piedāvātajiem pasākumiem infekcijas izplatības samazināšanai (pakalpojumu sniegšanas darba laika samazināšana; sloga mazināšana uz sabiedrisko transportu, dažādojot / samazinot valsts un pašvaldību institūciju darba laikus; iekštelpu pasākumu nerīkošana vai dalība tajos tikai ar FFP2 respiratoriem; amatieru kolektīvu, aktīvā interešu izglītība un sports tikai ārtelpās; privātā pulcēšanās tikai vienas mājsaimniecības ietvaros; pēc iespējas mazināt kustību, dodoties tikai tur, kur tiešām ir nepieciešams un izmantot tikai tos pakalpojumus, bez kuriem iztikt nav iespējams).
2. Pieņemt zināšanai sanāksmes dalībnieku viedokli, ka neskatoties uz to, ka ir milzīgs inficējušos skaita pieaugums un tas tiešā veidā ietekmē darba spēka un attiecīgi arī pakalpojumu pieejamību, jauni ierobežojumi nav nosakāmi un konceptuāli pārskatāma COVID-19 infekcijas izplatības ierobežojošo pasākumu stratēģija.
3. Veselības ministrijai sadarbībā ar Ekonomikas ministriju, ņemot vērā Ārlietu ministrijas sagatavoto apkopojumu par Lietuvā un Igaunijā esošajām epidemioloģiskajām prasībām un noteiktajiem ierobežojumiem pakalpojumu sniegšanā un pieejamībā, sagatavot izskatīšanai kādā no nākošajām Starpinstitūciju sadarbības koordinācijas darba grupas sēdēm stratēģiju ierobežojumu pārskatīšanai un atcelšanai.
4. Veselības ministrijai sadarbībā ar Ekonomikas ministriju, nepieciešamības gadījumā piesaistot arī citas ministrijas, sagatavot izskatīšanai kādā no nākošajām Starpinstitūciju sadarbības koordinācijas darba grupas sēdēm priekšlikumus rīcībai, ja ir straujš inficēšanās skaita pieaugums un ārstniecības iestādēs stacionēto pacientu skaits ar Covid-19 infekciju pārsniedz 800.
5. Pieņemt zināšanai, ka Veselības ministrija gatavo iesniegšanai izskatīšanai Ministru kabineta sēdē Ekonomikas ministrijas sagatavotos un Starpinstitūciju sadarbības koordinācijas darba grupas 2022.gada 13.janvāra sēdē (prot. Nr.3. 1.punkts) atbalstītos grozījumus 2021.gada 9.oktobra rīkojumā Nr.720 “Par ārkārtējās situācijas izsludināšanu” (apmeklētājiem publiski pieejamā tirdzniecības zāles platība).
6. Pieņem zināšanai, ka Izglītības un zinātnes ministrija ir sagatavojusi grozījumus normatīvajā regulējumā attiecībā uz iestājeksāmenu norisi un nosūtīs tos ministrijām saskaņošanai.
7. Konceptuāli atbalstīt Ekonomikas ministrijas priekšlikumu par tehnisku grozījumu gatavošanu Ministru kabineta 2021. gada 28. septembra noteikumos Nr. 662 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/326513-epidemiologiskas-drosibas-pasakumi-covid-19-infekcijas-izplatibas-ierobezosanai)” attiecībā uz īstermiņa sertifikātu izsniegšanas vietām.
8. Ņemot vērā, ka tikai pēc pozitīva PĶR testa saņemšanas ir iegūstams pārslimošanas ar Covid-19 infekciju sertifikāts, no kura izriet attiecīgi tiesību atvieglojumi, Veselības ministrijai sagatavot izskatīšanai Starpinstitūciju sadarbības koordinācijas darba grupas 2022.gada 24.janvāra sēdē priekšlikumus testēšanas algoritma pārskatīšanai gadījumiem, kad ņemot vērā laboratoriju kapacitāti, saslimšana ar Covid-19 infekciju konstatēta veicot tikai antigēna testu.
9. Pieņemt zināšanai Veselības ministrijas pārstāvja sniegto informāciju, ka nākamais testu iepirkums izglītības iestādēm tiks organizēts atbilstoši esošajai prasību specifikācijai četru nedēļu apjomam, neveidojot testu uzkrājumus, ja gadījumā pārskatāma prasību specifikācija.

Sēdi slēdz plkst. 16.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu